**Ֆրանչեսկո Բոնամի** (իտալ.՝ Francesco Bonami, հոկտեմբերի 25, 1955(1955-10-25), Ֆլորենցիա, Իտալիա), իտալացի արվեստի համադրող, գրող։ Թուրինի Fondazione Sandretto Re Rebaudengo պատվավոր ղեկավար։ Բնակվում է Միլանում և Մանհեթենում։

Կենսագրություն
--------------

Բոնամին ծնվել է Ֆլորենցիայում։ 1991 թվականին տեղափոխվել է Նյու Յորք, որտեղ նշանակվել է Flash Art ամսագրի խմբագիր։ 1999-2008 թվականներին եղել է Չիկագոյի ժամանակակից արվեստի թանգարանի ավագ համադրող և Ֆլորենցիայի Fondazione Pitti Discovery գեղարվեստական տնօրեն։ 1997 թվականին ղեկավարել է SITE Santa Fe-ի 2-րդ հրատարակությունը, 2003 թվականին՝ Վենետիկի բիենալեի 50-րդ հրատարակությունը, ինչպես նաև եղել է Manifesta 3 (2000) և 2010 Ուիթնի բիենալեի համադրողներից մեկը։

Բոնամին ցուցահանդեսներ է կազմակերպել նաև Լոնդոնի Ուայթչափել արվեստի պատկերասրահում, Լոնդոնի Հեյվորդ պատկերասրահում, Վենետիկի Պինոլտ հիմնադրամում, Մինեապոլիսի Walker Art կենտրոնում, Փարիզի Ժամանակակից արվեստի թանգարանում, Տոկիոյի Հարա ժամանակակից արվեստի թանգարանում, Դոհայի Qatar Museums Authority-ում։

2013 թվականին Թուրինում տպագրվող իտալական «La Stampa» օրաթերթում Բոնամին գրում է, որ Վենետիկի քաղաքային խորհրդի որոշմամբ Չարլզ Ռեյի «Տղայի և գորտի քանդակի» հեռացումը Punta della dogana-ից «վարչական վախկոտություն» է, իսկ քանդակին փոխարինող լապտերասյունը՝ «մշակութային խավարի ակնթարթ»։

Հրապարակումներ
--------------

Բոնամին հեղինակել է մի շարք մենագրություներ Դուգ Էյտկենի, Վանեսա Բիկրոֆտի, Մաուրիցիո Կատելանի, Թոմաս Դեմանդի, Դեմյան Հերստի, Ջեֆ Կունսի, Գաբրիել Օրոսկոյի, Ջեֆ Ուոլի աշխատանքների հիման վրա։

Աճուրդային գործունեություն
--------------------------

2014 թվականի հոկտեմբերին Լոնդոնի Ֆիլիպս աճուրդի կենտրոնում կազմակերպել է ժամանակակից քանդակի վաճառքի շոու։ Հաջորդ տարի Նյու Յորքի Ֆիլիպս աճուրդի կենտրոնում կազմակերպել է իտալական արվեստի 50 աշխատանքների աճուրդ։

Ծանոթագրություններ
------------------

1. 1 2  Կերպարվեստի արխիվ — 2003.
2. 1 2  Rachel Wolff (February 14, 2010), 112 Minutes With Francesco Bonami *New York Magazine*.
3. ↑  «Frieze Foundation | Biography | Francesco Bonami». friezefoundation.org. Արխիվացված է օրիգինալից 2014 թ․ օգոստոսի 7-ին. Վերցված է 2015 թ․ սեպտեմբերի 20-ին.
4. ↑  Universes in Universe - Pat Binder, Gerhard Haupt. «50th Venice Biennial, 2003». universes-in-universe.de. Վերցված է 2015 թ․ սեպտեմբերի 20-ին.
5. ↑  «AFP: Venice removes controversial Boy with Frog statue». web.archive.org. Արխիվացված է օրիգինալից 2014 թ․ մարտի 4-ին. Վերցված է 2015 թ․ սեպտեմբերի 20-ին.
6. ↑  Anny Shaw (January 12, 2015), New York’s first Italian sale to look beyond Arte Povera Archived 2015-01-13 at the Wayback Machine. *The Art Newspaper*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Treccani |
|  |
| 

|  Չափորոշչային վերահսկողություն |
| --- |
|  |
| BIBSYS: 97041095 · BNE: XX5060906 · BNF: 13330280r · CiNii: DA10851616 · CONOR: 15895395 · GND: 120871335 · ICCU: UBOV053458 · ISNI: 0000000115967597 · LCCN: n94093653 · LNB: 000217620 · NDL: 01049960 · NKC: jo2015893974 · NSK: 000041883 · NTA: 153591862 · NUKAT: n2003073553 · SUDOC: 035696850 · VIAF: 12451909 · ULAN: 500277106 · WorldCat VIAF: 12451909 |

 |

 |